Påskeæg hos Ionity – gratis opladning til de heldige

Påskedag deler ladeoperatøren Ionity “påskeæg” ud til heldige elbilister i form af gratis eller nedsat opladning på 161 udvalgte ladestationer.

Æggene er gemt på 161 forskellige ladestationer i 23 forskellige lande og vil være tilgængelige frem til den 4. april. Det fortæller selskabet i et opslag på Instagram.

Opladning vil dog kun være gratis for dem, der har et Ionity Passport abonnement. Elbilister, der lader ad hoc via et Direct abonnement vil i stedet få opladning til nedsat pris. Nemlig 0,20 euro pr. kWh (1,49 kroner).

Det understreges, at rabatten kun vil være synlig i Ionity-app’en og kun gælder, hvis du betaler via app’en. Ikke hvis du betaler med kort. Det er også i app’en, at det bliver synligt på hvilke stationer påskeægget er aktivt.

Ladeoperatøren har mere end 3.500 ladepunkter fordelt rundt omkring i Europa. Det er et joint venture grundlagt af BMW Group, Mercedes-Benz Group, Ford Motor Company og Volkswagen Group. I november 2020 trådte Hyundai Motor Group ind i selskabet som den 5. aktionær.

Læs også: Ionity dropper ladebrikken – laver ‘en Tesla’.

Påskeæg hos Ionity – gratis opladning til de heldige