Cupra Born får Plug & Charge – endnu nemmere opladning

Der er et kæmpe fokus fra både bilproducenter og ladeoperatører på at opladning af elbilen skal blive endnu nemmere. Med en opdatering der kommer i midten af 2022, så lettes den del for ejere af Cupra Born. Her bliver bilen nemlig kompatibel med Plug & Share-funktionen, som Ionity er en af hovedkræfterne bag.

Funktionen fjerner den del af ladeprocessen, der betyder at du skal stå og fifle med RFID-kort eller din mobiltelefon, når du triller op til en ladestation. Understøtter laderen Plug & Share, så sætter du blot kablet i bilen, som så får din data omkring betaling og andet fra bilen. Så kan du fokusere på at hente kaffe og strække benene, mens du venter.

Men bilen skal også understøtte funktionaliteten og den mulighed modtager Cupra Born i midten af 2022 via en opdatering. Måske i rette tid til at de første e-Boost-modeller triller ud på de danske veje.

Sæt blot kablet i – så klarer bil og ladestander automatisk resten

Med adgang til Plug & Charge-netværket, så får billister i en Born adgang til 310.000 offentligt tilgængelige ladepunkter i Europa. Af dem er over 10.000 hurtigladere (over 100 kW) fordelt på 1000 lokationer. Kør selv-ferien til sommer kan derfor vise sig at blive endnu nemmere.

Hos Ionity kan du få et overblik over placeringen af deres ladestationer i hele Europa. Hvis du synes der tomt i bestemte områder, så udvides netværket med 5000 (lyn)ladepunkter (350 kW) over den kommende tid. De får naturligvis alle Plug & Charge-systemet.

Hvis du bliver rundforvirret når du hører om opladning af elbiler, så har vi tidligere udgivet en guide, der kan klæde dig på.

Cupra Born får Plug & Charge – endnu nemmere opladning