Ionity sænker ladepriserne over hele Europa

Lige i tide til sommerferien sænker ladeoperatøren Ionity nu sine priser på tolv markeder i Europa. Heriblandt i Danmark. Prisnedsættelserne gælder både for dem, der lader uden abonnement, og dem, der vælger at tilmelde sig et Ionity Passport.

Fra og med i dag koster det 3,90 kroner per kilowatt-time, man fylder på batteriet ved en Ionity-lynlader. Det er en markant nedsættelse fra de 5,27 kroner / kWh der måtte betales frem til igår.

Samtidig introducerer selskabet to nye Passport-abonnementer, der kan gøre det endnu billigere at lade.

Passport Motion er lavet til dem, der ikke alt for ofte oplader på farten, men alligevel gerne vil slippe billigere i de tilfælde, hvor de gør det. Ved at betale 45 kroner om måden (31,50 kroner den første måned) kan du lade for 2,80 kroner per kilowatt-time.

Passport Power er til dem, der væsentligt oftere lader på lynladere uden for hjemmet. Her skal man betale 90 kroner/måneden i abonnement (59 kroner første gang), men skal så til gengæld betale 2,20 kroner / kWh.

Bindingsperioden for abonnementerne er i øvrigt en måned, så det er nemt at spare ved at benytte introduktionsprisen den første måned, hvis du ved, du skal på en længere tur. Her er priserne i resten af Europa, hvis du skal planlægge ferien …

Ionity sænker ladepriserne over hele Europa